google/wiki40b huggingface dataset:
Vysílač Černá hora

História

Stavebné práce boli vykonané poľskou firmou Budimex v rokoch 1974 – 1977. Pôvodné elektronické zariadenie dodala Unitra Warzsawa. Stavba bola dokončená v roku 1978.
Analógové vysielanie ČT2 na kanále 40 bolo ukončené 31. augusta 2009, na uvoľnenom kanáli začalo digitálne vysielanie verejnoprávneho multiplexu 1.
31. augusta 2010 boli spustené zostávajúce druhý a tretí multiplex.
Úplné ukončenie analógového vysielania z Čiernej hory prebehlo 30. júna 2011 vypnutím programov ČT1 a TV Nova na kanáloch 23 a 11.
Gan (Lámu)

Gan (maldiv. ގަން‎) je jeden z obývaných ostrovov na atole Lámu na Maldivách. Počet obyvateľov je 2 653 (jún 2006), dĺžka ostrova 6 800 m, šírka 1 400 m. Vzdialenosť od hlavného mesta Male je 247,02 km. Gan je najdlhší ostrov Maldív. Je rozdelený na obvody.
Houesville

Poloha

Obec má rozlohu 5,38 km². Najvyšší bod je položený 26 m n. m. a najnižší bod 2 m n. m.

Obyvateľstvo

Počet obyvateľov obce je 318 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lubret-Saint-Luc

Poloha

Obec má rozlohu 5,61 km². Najvyšší bod je položený 416 m n. m. a najnižší bod 264 m n. m.

Obyvateľstvo

Počet obyvateľov obce je 71 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Richard Leakey

Životopis

Jeho rodičmi boli archeológovia a antropológovia Mary a Louis Leakey.
Strednú školu nedokončil a živil sa ako organizátor safari.
Preslávili ho výskumy na východnom brehu jazera Turkana, kde v roku 1984 našiel kostru asi deväťročného chlapca druhu Homo ergaster, známu ako KNM-WT 15000 alebo turkanský chlapec.  
V roku 1993 utrpel leteckú nehodu, následkom ktorej mu museli amputovať obe nohy. 
V roku 1995 patril k zakladateľom opozičnej strany Safina (Archa Noemova), v rokoch 1999 až 2001 zasadal v kenskej vláde.  Od roku 2002 prednáša antropológiu na Stony Brook University v USA.
Roku 2004 sa stal riaditeľom programu na ochranu divokej prírody WildlifeDirect. 
Od roku 2007 pôsobí v kenskej pobočke organizácie Transparency International. Angažuje sa v boji proti plánu tanzánskej vlády postaviť diaľnicu cez národný park Serengeti.
Označuje sa za ateistu a žiada, aby sa vo všetkých školách učilo o evolúcii.
Vertamboz

Poloha

Obec má rozlohu 6,66 km². Najvyšší bod je položený 615 m n. m. a najnižší bod 439 m n. m.

Obyvateľstvo

Počet obyvateľov obce je 95 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Léon Foucault

Život

Narodil sa v Paríži. Začal študovať medicínu ale z dôvodu hematofóbie štúdium ukončil. Začal vylepšovať Daguerreho fotografické procesy. Pracoval ako asistent A. F. Donného v oblasti medicínskej mikroskopie. S H. Fizeauom skúmal intenzitu slnečného žiarenia. V 1850 použili Fizeau-Foucaultov experiment na meranie rýchlosti svetla. V roku 1851 experimentálne demonštroval rotáciu Zeme na vlastnej osi.
V roku 1855 získal Copleyovu medailu.
Aston

Poloha

Obec má rozlohu 153,8 km². Najvyšší bod je položený 2 912 m n. m. a najnižší bod 554 m n. m.

Obyvateľstvo

Počet obyvateľov obce je 219 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lahontan

Poloha

Obec má rozlohu 14,64 km². Najvyšší bod je položený 149 m n. m. a najnižší bod 9 m n. m.

Obyvateľstvo

Počet obyvateľov obce je 462 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Herne (Belgicko)

Obyvateľstvo

Obec má približne 6 573 obyvateľov (2010).
Cozes

Poloha

Obec má rozlohu 16,56 km². Najvyšší bod je položený 59 m n. m. a najnižší bod 10 m n. m.

Obyvateľstvo

Počet obyvateľov obce je 1 973 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mazuby

Poloha

Obec má rozlohu 8,96 km². Najvyšší bod je položený 1 933 m n. m. a najnižší bod 749 m n. m.

Obyvateľstvo

Počet obyvateľov obce je 24 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marcin Bylica

Život

Marcin Bylica sa narodil v Olkusze (Poľsko). Bol absolventom krakovskej univerzity, kde začal aj svoju dráhu univerzitného profesora, neskôr prednášal na univerzitách vo Viedni a Bologni. Od roku 1465 pôsobil v Uhorsku, 1472–1490 bol dvorným astrológom panovníka Mateja Korvína a v rokoch 1467–1472 prednášal na bratislavskej Academii Istropolitane, neskôr v Budíne. Bol priateľom a spolupracovníkom ďalšieho profesora Academie Jána Müllera Regiomontana, s ktorým sa zoznámil ešte v Taliansku. Spolupracovali nielen v oblasti astronómie, ale aj pri zostavovaní šesťmiestnych tabuliek tangens – prvých v európskych dejinách matematiky – a na iných trigonometrických, resp. astronomických tabuľkách. Na bratislavskej univerzite prednášal matematiku a tzv. computus. V rámci svojich astronomických meraní uskutočňovaných v r. 1474 po celom Uhorsku stanovil zemepisné šírky mnohých uhorských miest. Zaoberal sa aj astrológiou a v spolupráci s viedenským dominikánom, mechanikom Jánom Dornom aj zhotovovaním astronomických prístrojov. Svoju knižnicu a zbierku prístrojov venoval krakovskej univerzite, na ktorej pôsobil v posledných desaťročiach svojho života. Zomrel v roku 1493 v Budíne.
Vlajka Wallis a Futuny

Vlajka Wallis a Futuny - úradnou a oficiálnou vlajkou Wallis a Futuny je vlajka francúzska, pretože tieto ostrovy sú Francúzskym teritóriom.
Neoficiálnou vlajkou na Wallis a Futuna je vlajka s červeným listom na ktorom je vo vlajúcej časti štylizovaný biely kríž, pozostávajúci zo štyroch trojuholníkov (alternatívne, sa používa aj vlajka s väčším realistickejším bielym krížom). V ľavom hornom rohu vlajky je umiestnená menšia vlajka francúzska.
Pre oficiálne príležitosti sa používa vlajka francúzska.
Roľníctvo

Roľníctvo je spoločenská trieda, ktorá sa zaoberá poľnohospodárskou výrobou a ktorá má za určitých podmienok v držbe alebo pužíva nevyhnutné výrobné prostriedky.
Péas

Poloha

Obec má rozlohu 7,69 km². Najvyšší bod je položený 202 m n. m. a najnižší bod 108 m n. m.

Obyvateľstvo

Počet obyvateľov obce je 67 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Onomaziológia

Onomaziológia je odvetvie jazykovedy, náuka o pomenúvaní. Skúma, ako sa predmetom a udalostiam, resp. ich pojmovému stvárneniu priraďujú jazykové znaky, dávajú mená. Onomaziológia postupuje pri skúmaní vzťahu jazykových výrazov k označovaným javom od javov k označujúcim prvkom.
Osborne 1

Osborne 1 bol prvý komerčne dostupný prenosný mikropočítač "všetko-v-jednom", ktorý sa začal predávať v apríli 1981 firmou Osborne Computer Corporation. Vážil 12 kg, stál US$1795 a používal vtedy populárny operačný systém CP/M. Jeho zásadné nedostatky boli: maličká 5-palcová (13 cm) obrazovka a jednostranné diskety s jednoduchou hustotou zápisu, ktoré nemohli uchovávať dostatočné množstvo údajov na praktické obchodné aplikácie. Jeho konštrukcia zaostávala za prototypom Xerox NoteTaker vyvinutým v Xerox PARC v roku 1976.
Okrem toho, že to bol prvý dostupný prenosný počítač, Osborne 1 bol tiež prvý počítač s „pribaleným“ softvérom - textový procesor WordStar, tabuľkový kalkulátor SuperCalc, databázový program dBase II a programovacie jazyky CBASIC + MBASIC mali predajnú cenu viac než $2000. Obsahoval dve 5¼-palcové disketové mechaniky, a 4 MHz procesor Z80, 65 kilobajtov RAM, sklápaciu klávesnicu, ktorá slúžila aj ako veko počítača, a monochromatickú 5-palcovú CRT obrazovku s 24 riadkami a 52 znakmi. Osborne 1 mal paralelný port na tlačiareň a sériový port, na ktorý sa mohol pripojiť vonkajší modem alebo sériová tlačiareň.
Na svojom vrchole Osborne Computer Corporation dodávala 10000 počítačov Osborne 1 mesačne. Počítač bol široko napodobňovaný, keď niekoľko ďalších firiem začalo ponúkať lacné prenosné počítače s pribaleným softvérom. V porovnaní s menšími a ľahšími notebookmi, ktoré sa vyrábali neskôr, Osborne 1 sa dá presnejšie opísať ako „batožinový“ alebo „prepraviteľný“ počítač. Popularitu Osbornu prekonal podobný Kaypro II, ktorý mal praktickejšiu 9-palcovú (23 cm) CRT obrazovku, ktorá mohla zobraziť štandardných 80 znakov na 24 riadkoch, ako aj diskety s dvojitou hustotou, ktoré mohli uchovávať dvakrát toľko údajov.
Osborne Computer Corporation nebola schopná efektívne odpovedať na Kaypro, až kým neprišiel koniec 8-bitových počítačov založených na CP/M. Neskôr prerazil Compaq s prenosným počítačom (Compaq Portable) s 9-palcovou CRT obrazovkou, ktorý bol softvérovo kompatibilný s IBM PC (Compaq bol prvý IBM PC klon).
Prosek (stanica pražského metra)

Charakteristika stanice

Prosek je hĺbená stanica umiestnená 10,6 metra pod povrchom a je riešená ako dvojlodná – s dvoma postrannými nástupišťami. Prechod medzi nástupišťami je umožnený pomocou premostenia. Nástupištia majú vysoký strop a podporné stĺpy medzi koľajami. Súčasťou stanice je vestibul s východmi v oblasti križovatky Vysočanská – Prosecká a podchodmi pod obidvoma uvedenými ulicami.
Stanica nadväzuje na autobusovú zastávku Prosek. V jej okolí je panelová zástavba sídliska Prosek, obchodné centrum, a na posledných voľných plochách sa stavajú nové bytové a kancelárske budovy (napríklad kancelárske centrum Prosek Point). Neďaleko stanice stojí kostol sv. Václava.
Rímskokatolícka cirkev v Česku

Rímskokatolícka cirkev v Česku je najväčšou organizovanou náboženskou skupinou v Česku. Podľa sčítania ľudu z roku 2011 sa k nej hlási 1 083 899 obyvateľov (10,26 %). Návštevnosť nedeľných bohoslužieb činí cca 4 %. Najväčšie zastúpenie má v oblasti južnej a strednej Moravy, najmenšie v severných Čechách.
Le Creusot

Poloha

Obec má rozlohu 18,11 km². Najvyšší bod je položený 516 m n. m. a najnižší bod 316 m n. m.

Obyvateľstvo

Počet obyvateľov obce je 22 620 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tesco

História

Spoločnosť bola založená v roku 1919 v Spojenom kráľovstve židovským obchodníkom Jackom Cohenom. Zaujímavosťou je, že je synom imigrantov zo susedného Poľska. Spoločnosť fungovala spočiatku ako sieť trhových stánkov a názov Tesco sa objavil až v roku 1924, keď si Cohen kúpil čaj od T. E. Stockwella a spojil jeho iniciály s prvými dvoma písmenami svojho priezviska. O pár rokov neskôr, v roku 1929 sa po prvý krát objavil názov spoločnosti nad zamykateľným obchodom na severe Londýna.
Tesco sa dostala na londýnsku burzu v roku 1947 pod názvom Tesco Stores (Holdings) Public Limited Company. Prvý samoobslužný obchod otvorili v roku 1956 v meste St Albans, ktorý prevádzkovali až do roku 2010, kým sa presťahovali do väčších priestorov. V tom istom roku otvorili aj prvý supermarket v meste Maldone. V roku 1961 sa Tesco zapísalo do Guinessovej knihy rekordov pre svoj obchod v Leicestri, ktorý sa stal najväčším v Európe. Prvú čerpaciu stanicu otvorilo Tesco v roku 1974, o rok neskôr 1975 aj prvý hypermarket. V roku 1979 spoločnosť presiahla ročný obrat miliardu libier. V roku 1995 zaviedlo Tesco klubové karty, tzv. Clubcards, aké poznáme aj dnes. Je to systém vernostného programu pre zákazníkov, v tom istom roku spustili aj internetový predaj. Prvý extra hypermarket bol otvorený v roku 1997.
V deväťdesiatych rokoch spoločnosť expandovala mimo Spojeného kráľovstva a otvorila pobočky v strednej Európe (1996 Slovensko). Neskôr spoločnosť vstúpila aj na trhy mimo Európy (1998 - Thajsko, 1999 - Južná Kórea, 2003 - Japonsko, 2004 - Čína a mnoho ďalších)
V roku 2003 začala spoločnosť ponúkať v Spojenom kráľovstve aj telekomunikačné služby a pevné pripojenie k internetu.
Tesco sa snaží o spoločensky zodpovedné podnikanie, čoho dôkazom je aj vyhlásenie, ktorým sa spoločnosť zaviazala, že do roku 2025 stiahne zo svojich pultov všetky vajcia pochádzajúce z klietkového chovu, čím sa spoločnosť snaží o podporu zlepšovania životných podmienok pre zvieratá.

Tesco na Slovensku

Spoločnosť Tesco pôsobí na slovenskom trhu viac ako 20 rokov a v súčasnej dobe sú jeho pobočky v každom regióne. V súčasnosti sa na Slovensku nachádza 29 Expres predajní, 8 Extra predajní, 55 Hypermarketov, 1 obchodný dom a 75 supermarketov. Okrem toho prevádzkuje na našom území aj 18 čerpacích staníc.
Tesco je na Slovenskom trhu druhým najväčším súkromným zamestnávateľom a každý rok vytvára nové pracovné miesta. Slogan spoločnosti je "Radosť z dobrých vecí".
21.08.2017 otvorila spoločnosť na Slovensku nové distribučné centrum pri Galante, ktoré má rozlohu 146 500 metrov štvorcových a vznikli pracovné miesta až pre 1200 ľudí. Podľa reťazca, je to najmodernejšie a najväčšie centrum v strednej Európe a je tretie najväčšie na svete.

Sortiment

Ponuka sortimentu je závislá od typu predajne a jeho veľkosti. V predajniach Tesco expres a supermarket sa špecializuje na jedlá, nápoje a drogériu, v hypermarketoch a obchodných domoch možno nájsť okrem už spomínaného aj oblečenie, elektroniku, športové potreby, hračky, tovar do domácnosti, doplnky a iné.
Rumilly (Haute-Savoie)

Poloha

Obec má rozlohu 16,89 km². Najvyšší bod je položený 589 m n. m. a najnižší bod 312 m n. m.

Obyvateľstvo

Počet obyvateľov obce je 13 667 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sjælland (ostrov)

Sjælland je s rozlohou 7 031,3 km² najväčší ostrov Baltského mora a Dánska. S 2 208 348 obyvateľmi (1. január 2013) je zároveň aj najľudnatejším dánskym ostrovom. Leží medzi Baltským morom a Kattegatom, od Švédska je oddelený Öresundom a od ostrova Fyn Veľkým Beltom.

Geografia

Na severovýchode ostrova leží dánske hlavné mesto - Kodaň, ktoré čiastočne leží aj na priľahlom ostrove Amager. Z administratívneho hľadiska je ostrov rozdelený medzi dva dánske regióny: Sjælland a Hovedstaden.
Západne od Sjællandu leží ostrov Fyn, prostredníctvom ktorého je Sjælland spojený s dánskou pevninou, spojenie Fynu a Sjælland zabezpečuje od roku 1998 most Storebæltsbroen. Južne leží ostrov Falster a Møn. Od roku 2000 má spojenie so švédskym krajom Skåne vďaka Øresundsbroen (medzi Kodaňou a Malmö).
Ďalším významným mestom na ostrove je bývalé dánske hlavné mesto Roskilde s pamiatkou UNESCO, gotickou katedrálou.
Najvyšší prirodzený bod ostrova je Kobanke (122,9 m n. m.. Gyldenloves Hoj (125,5 m n. m.) je síce vyšší, ale prirodzene dosahuje len 121,3 m n. m.
Mamut

Etymológia

Slovo mamut pochádza zo staršieho ruského slova мам(м)ут - mam(m)ut (v dnešnej ruštine мамонт - mamont), ktorého pôvod je sporný (asi pochádza z jazyka niektorého sibírskeho národa).

Veľkosť

Väčšinou sa mamuty považujú za oveľa väčšie ako dnešné slony. Táto chyba dokonca viedla k používaniu slova „mamutí“ v zmysle „obrovský“. Najväčší z mamutov, Mammuthus columbi imperator, z Kalifornie síce v kohútiku dosahoval výšku najmenej 4 metre a mamuty vážili aj 6 až 8 ton, ale väčšina druhov mamutov bola veľká len asi ako dnešný slon indický. Na Wrangelovom ostrove pri brehoch východnej Sibíri sa našli aj fosílie trpasličích druhov mamutov.

Genetika

Mamuty sa odštiepili od ázijských slonov pred asi 4,8 miliónmi rokov, asi 2,5 miliónov rokov potom, ako sa spoločne odštiepili od afrických slonov. To znamená, že mamuty boli vlastne bližšími príbuznými dnešného slona indického, než je mu príbuzný slon africký. Pretože je známy prípad, kedy slon indický a slon africký spolu mali živého potomka, predpokladá sa, že keby mamuty ešte nevymreli, mohli by sa so slonom indickým aj krížiť. Toto vedie k špekuláciám, že ak získame genetický materiál zo zmrznutých zvyškov mamuta, mohli by sme s pomocou slona indického mamuta znova oživiť. Zatiaľ sa však pre tento pokus nepodarilo získať jeho dostatočné množstvo, pretože nájdené zvyšky biologického materiálu už boli v značnom štádiu rozkladu.

Vyhynutie

Väčšina mamutov vyhynula na konci poslednej ľadovej doby. Posledné mamuty z Wrangelovho ostrova však vyhynuli až okolo roku 2000 pred Kr. Dodnes nie je jasné, či mamuty vymreli v dôsledku klimatických zmien alebo či ich vyhynutie spôsobili ľudia ich lovom.
Občas sa objavujú tvrdenia, že mamuty úplne nevymreli, ale ich izolované stáda môžu prežívať niekde v rozľahlej a riedko osídlenej sibírskej tundre. Pre tieto tvrdenia ale niet žiadnych dôkazov.

Dochované pozostatky

Pozostatky zmrznutých mamutov (Mammuthus primigenius) sa našli v severných oblastiach Sibíri. Hoci sa rozšíril populárny mýtus, že zamrzli prakticky bleskovo a sú perfektne zachované, nie je to pravda. Dodnes sa našlo 39 tiel, ale len štyri sú kompletné. Vo väčšine prípadov telo vykazuje známky rozkladu prv ako zmrzlo a neskôr sa vysušilo.
Šíria sa aj príbehy o jedení zmrznutých mamutích tiel, ale pôvodné zdroje (napr. William R. Farrand, Science 133 [máj 17, 1961]:729-735) prezrádzajú, že tela boli v skutočnosti už značne rozložené a páchli tak, že sa o zvyšky zaujímali len psy.
Podobne sa ako nemožné ukazujú návrhy klonovať čerstvo rozmrznutého mamuta, pretože doteraz nájdené zvyšky boli značne rozložené a nebolo z nich možné získať genetický materiál.
Okrem zmrznutých tiel sa na Sibíri našlo veľa mamutej slonoviny. Tá je obchodným artiklom už veľa storočí.
Na Slovensku sa našli tisícky mamutích kostí.

Posledné objavy

V roku 2005 neďaleko Moorparku v Kalifornii našli asi na 75 % zachované telo nezvyčajne starého mamuta, zrejme druhu Mammuthus meridionalis.
Languédias

Poloha

Obec má rozlohu 8,61 km². Najvyšší bod je položený 115 m n. m. a najnižší bod 73 m n. m.

Obyvateľstvo

Počet obyvateľov obce je 459 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villeneuve-sous-Dammartin

Poloha

Obec má rozlohu 7,56 km². Najvyšší bod je položený 116 m n. m. a najnižší bod 72 m n. m.

Obyvateľstvo

Počet obyvateľov obce je 616 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Moissieu-sur-Dolon

Poloha

Obec má rozlohu 14,38 km². Najvyšší bod je položený 463 m n. m. a najnižší bod 287 m n. m.

Obyvateľstvo

Počet obyvateľov obce je 688 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Iejoši Tokugawa

V kultúre

Iejoši Tokugawa je vedľajšia postava v muzikáli Stephena Sondheima "Pacific Overtures", v ktorom je zavraždený svojou matkou, ktorá na to použila otrávený chryzantémový čaj.
Je tiež vedľajšou postavou v prvých dvoch dieloch Kjoširo Nemuri natočených pre TV, kde so zahral Masakazu Tamura.
Greenwich Village

Greenwich Village je jedna z najstarších štvrtí na Manhattane, je ohraničený z juhu West of Houston Street, z východu Broadway, zo severu Východnou 14. Street a zo západu Siedmou Avenue. Z hľadiska možností priestorovej orientácie je to jedna z najkomplikovanejších štvrtí v New Yorku a najkomplikovanejšia štvrť na Manhattane. Dokonca aj taxikári tam často blúdia, nosia si so sebou mapy a niektorí tam odmietajú aj jazdiť, pretože má chaoticky usporiadané ulice.
Dame-Marie-les-Bois

Poloha

Obec má rozlohu 8,91 km². Najvyšší bod je položený 131 m n. m. a najnižší bod 93 m n. m.

Obyvateľstvo

Počet obyvateľov obce je 311 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Zenitová hodinová frekvencia

Zenitová hodinová frekvencia (angl. zenithal hourly rate, ZHR) je počet meteorov, ktoré je možné pozorovať za jednu hodinu na čistej a jasnej oblohe, teda pri limitnej hviezdnej veľkosti okolo +6,5 a ak sa radiant nachádza na zenite. Počet meteorov, ktorý je viditeľný reálne, je vždy nižší a znižuje sa tým viac, čím bližšie sa radiant nachádza pri horizonte.
Vzorec pre výpočet ZHR :
 ZHR = \cfrac{\overline{HR} \cdot F \cdot r^{6.5-lm}}{sin(hR)} 
ak
\overline{HR} = \cfrac{N}{Teff} 
predstavuje hodinovú frekvenciu pozorovateľa, N - počet pozorovaných meteoritov, Teff - skutočný čas pozorovania pozorovateľa. Napríklad: Ak pozorovateľ deetekuje 12 meteoritov za 15 minút, jeho hodinová frekvencia je 48 (12 za 0,25 hodiny).
 F = \cfrac{1}{1-k}
predstavuje zorné pole korekčného faktora, kde k je percento zorného poľa pozorovateľa, ktoré je zakryté (napríklad oblaky). Napríklad: Ak 20% zorného poľa pozorovateľa je pokrytých oblakmi, potom k=0,2 a F=1,25. Pozorovateľ by mal vidieť o 25% viac meteoritov, z toho dôvodu vynásobené F=1,25.
 r^{6.5-lm} 
predstavuje obmedzenie veľkosti korekčného faktora. Pre každú zmenu o jednu veľkosť v obmedzenom rozsahu pozorovateľa, sa počet meteoritov pozorovateľa mení o faktor r. Preto to musí byť brané do úvahy. Napríklad: Ak r=2 a obmedzený rozsah pozorovateľa je 5,5, budeme musieť vynásobiť jeho hodinovú frekvenciu o 2 (2 na 6,5-5,5), aby sme zistili, koľko meteoritov uvidíme v jeho obmedzenom rozsahu 6,5.
 sin(hR) 
predstavuje korekčný faktor, pre výšku žiarivého telesa (radiantu) nad horizontom (hR). Počet meteoritov videný pozorovateľom sa mení so sínusovou funkciou výšky radiantu v stupňoch. Napríklad: Ak bol radiant počas pozorovania v priemernej výške 30 na oblohe, budeme musieť predeliť jeho horinovú frekvenciu číslom 0,5 (sin(30)), aby sme zistili koľko meteoritov bolo viditeľných ak bol meteorit na zenite.
Raslavice

Vodné toky

Cez obec pretekajú rieky Sekčov, ktorá pramení v Čergovskom pohorí pod Bukovým vrchom a Hrabovec, ktorá pramení nad Kobylskou horou a tečie smerom od obce Kobyly a Janovce. Rieka Hrabovec sa južne za obcou vlieva do rieky Sekčov, ktorá je ľavostranným prítokom Torysy.

Dejiny

Obec má výhodnú geografickú polohu, čo už v minulosti podmieňovalo vznik ľudských osídlení. Už v druhej polovici 13. storočia tu postavili dodnes zachovaný románsky kostol. Región bol v minulosti využívaný najmä poľnohospodársky. V 70-tych rokoch 20. storočia sa v obci začala rozvíjať priemyselná výroba. V súčasnosti obec žije najmä cestovným ruchom.

Hospodárstvo a infraštruktúra

Doprava pomocou autobusov a vlakov.

Kultúra

V obci funguje od roku 1931 Folklórna skupina Raslavičan a znovuobnovené Ochotnícke divadlo „Na Skok“, ktorého prvopočiatky siahajú až do dvadsiatych rokov minulého storočia. V súčasnosti sa obe umelecké telesá venujú organizovaniu kultúrneho života v obci. Medzi tradičné každoročné podujatia patria napríklad „Šarišské slávnosti piesní a tancov“ organizované obcou v spolupráci s FSk Raslavičan a rôzne divadelné predstavenia organizované Ochotníckym divadlom.
Bona fide

Bona fide (lat.) znamená v dobrej viere, dobromyseľne, s presvedečením, že ide o správnu vec, s dobrým úmyslom
SiN

Vydania

Titul bol vydaný spoločnosťou Activision koncom roka 1998. Titul bol od 5. apríla 2006 distribuovaný cez službu Steam ako samostatný produkt alebo v spoločnom balení so svojím pokračovaním SiN: Episodes.
Šumavské pláně

Geologická stavba

Šumavské pláně sú tvorené z injikovaných rul moldanubika s prienikmi granodioritov a žúl moldanubického plutónu.

Vodstvo

Šumavské pláně odvodňujú zdrojnice Otavy - Vydra a Křemelná, horná Volyňka a horná Vltava. Malú pohraničnú časť územia odvodňujú prítoky Řeznej (Regen) do Dunaja.
Ján Pastrnák

Ján Pastrnák, Ján Pasterňak, Ján Pasternák (narodenie a úmrtie nie sú známe). Žil približne v polovici 19. storočia. Bol lovec kamzíkov a horský vodca vo Vysokých Tatrách. Pochádzal z obce Štôla.
Vodieval turistov a horolezcov najmä na túry začínajúce sa v Batizovskej doline vo Vysokých Tatrách v 70-tych rokoch 19. storočia. Jeho druhom na túrach bol najmä Ján Ruman Driečny ml., s ktorým v roku 1875 prví vystúpili Batizovskou próbou na Gerlachovský štít. Tento výstup zopakoval v roku 1877 spolu s českým horolezcom Viktorom Lorencom a horským vodcom Jánom Rumanom Driečnym ml.
Podľa neho pomenovali vo Vysokých Tatrách Pastrnákov priechod a Pastrnákovú vežičku nad Ľadovým plesom mengusovským, Nižnú, Prostrednú, Vyšnú Pastrnákovú bránku a Pastrnákové zuby na hrebeni Končistej, Pastrnákovu priehybu oddeľujúcu Kostolík od masívu Batizovského štítu.
Muhlbach-sur-Bruche

Poloha

Obec má rozlohu 8,38 km². Najvyšší bod je položený 620 m n. m. a najnižší bod 228 m n. m.

Obyvateľstvo

Počet obyvateľov obce je 654 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ambrault

Poloha

Obec má rozlohu 25,59 km². Najvyšší bod je položený 206 m n. m. a najnižší bod 143 m n. m.

Obyvateľstvo

Počet obyvateľov obce je 933 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gonneville-la-Mallet

Poloha

Obec má rozlohu 7,32 km². Najvyšší bod je položený 137 m n. m. a najnižší bod 65 m n. m.

Obyvateľstvo

Počet obyvateľov obce je 1 313 (2009).
Nasledujúci graf zobrazuje vývoj počtu obyvateľov v obci.
Zdroje: INSEE